श्रीमहालक्ष्मी अष्टकं
श्रीगणेशाय नमः

इंद्र उवाच -
नमस्तेस्तु महामाये श्रीपीठे सुरपूजिते | 
शंखचक्रगदाहस्ते महालक्ष्मी नमोस्तुते || १ ||

नमस्ते गरुडारूढे, कोलासुरभयंकरी | 
सर्वपापहरे  देवी  महालक्ष्मी  नमोस्तुते || २ ||

सर्वज्ञे सर्ववरदे सर्वदुष्टभयंकरी | 
सर्वदु:खहरे  देवी  महालक्ष्मी नमोस्तुते || ३ ||

सिद्धिबुद्धिप्रदे देवी भुक्तिमुक्तिप्रदायिनी | 
मंत्रमूर्ते सदा देवी महालक्ष्मी नमोस्तुते || ४ ||

आद्यन्तरहिते देवी आद्यशक्ति महेश्वरी | 
योगज्ञे योगसंभूते महालक्ष्मी नमोस्तुते || ५ ||

स्थूलसुक्ष्महारौद्रे महाशक्ते महोदरे | 
महापापहरे देवी महालक्ष्मी नमोस्तुते || ६ ||

पद्मासनस्थिते देवी परब्रह्मस्वरूपिणी | 
परमेशि जगन्मातर्महालक्ष्मी नमोस्तुते || ७ ||

श्वेताम्बरधरे देवी नानालंकारभूषिते | 
जगतस्थिते जगन्मातर्महालक्ष्मी नमोस्तुते || ८ ||

फलश्रृति -
महालक्ष्म्यष्टकं  स्तोत्रं  यः  पठेद्भक्तिमान्नरः |
सर्वसिद्धिमवाप्नोति  राज्यं  प्राप्नोति  सर्वदा || १ ||

एककाले  पठेन्नित्यं  महापाप  विनाशनं |
द्विकालं  यः  पठेन्नित्यं  धनधान्यं  समन्वितः || २ ||

त्रिकालं  यः  पठेन्नित्यं  महाशत्रु  विनाशनं |
महालक्ष्मीर्भ्हवेन्नित्यं  प्रसन्ना  वरदा  शुभा || ३ ||

स्तोत्राणि
स्तोत्रसाहित्यम्